АҞӘА, жәабран 13 – Sputnik. Очамчыра араион Маркәыла ақыҭан ирыԥшааит акәалӡԥҽыга–агранатаршәга РПГ-7 ахысга. Абри атәы Аԥсны АҶА Facebook адаҟьаҿы ианнаҵеит.
Ахысга рԥыхьашәеит Мықә аӡиас ахаҳәсса аҭыгараан. Ақыҭа ауааԥсыра иаразнакы АҶА ахь адырра ҟарҵеит.
Ақыҭахь инеиз асапиорцәа аҭыԥ аҿы еиҵырхит акәалӡԥҽыга–агранатаршәга РПГ-7 ахысга.
1992 шықәса нанҳәамзазы Аԥсны жәлар Рџьынџьтәылатә еибашьра иалагеит. Аԥсны ахы-аҵыхәа ақырҭуа ар рҟынтәи ахы иақәиҭтәын 1993 шықәса цәыббра 30 рзы. Атәыла еиуеиԥшым аҭыԥқәа рҿы иахьагьы ана-ара ирбоит ашәарҭара зҵоу, иԥымжәац акәалӡԥҽыга хыи аминақәеи.